Virallinen lehti nro L 056 , 26/02/1994 s. 0028 - 0049

tšekinkielinen erityispainos Alue 02 Nide 05 s. 173 - 194

vironkielinen erityispainos Alue 02 Nide 05 s. 173 - 194

unkarinkielinen erityispainos Alue 02 Nide 05 s. 173 - 194

liettuankielinen erityispainos Alue 02 Nide 05 s. 173 - 194

latviankielinen erityispainos Alue 02 Nide 05 s. 173 - 194

maltankielinen erityispainos Alue 02 Nide 05 s. 173 - 194

puolankielinen erityispainos Alue 02 Nide 05 s. 173 - 194

slovakinkielinen erityispainos Alue 02 Nide 05 s. 173 - 194

sloveeninkielinen erityispainos Alue 02 Nide 05 s. 173 - 194



LIITE I KAUPALLISTEN AJONEUVOJEN VÄLIAIKAISTA MAAHANTUONTIA KOSKEVA TULLIYLEISSOPIMUS (1956) SOPIMUSPUOLET, jotka HALUAVAT helpottaa kansainvälisiä maantiekuljetuksia, OTTAVAT HUOMIOON New Yorkissa 4 päivänä kesäkuuta 1954 tehdyn yksityisten ajoneuvojen väliaikaista maahantuontia koskevan tulliyleissopimuksen määräykset, ja HALUAVAT soveltaa kaupallisten ajoneuvojen väliaikaiseen maahantuontiin mahdollisimman laajalti samoja määräyksiä ja erityisesti sallia näiden ajoneuvojen osalta yksityisiä ajoneuvoja varten määrättyjen tulliasiakirjojen käyttö, OVAT SOPINEET seuraavaa: I LUKU Määritelmät 1 artikla Tässä yleissopimuksessa tarkoitetaan: a) ’tuontitulleilla ja -veroilla’ tulleja ja kaikkia muita erilaisia veroja ja maksuja, joita kannetaan tässä yleissopimuksessa tarkoitettujen tavaroiden maahantuonnissa tai sen yhteydessä, lukuun ottamatta maksuja, joiden määrä rajoittuu suoritettujen palvelujen likimääräisiin kustannuksiin; b) ’ajoneuvoilla’ kaikkia moottorikäyttöisiä maantieajoneuvoja ja kaikkia perävaunuja, jotka voidaan kiinnittää mainittuihin ajoneuvoihin, myös erikseen maahantuotuina, sekä mainittujen ajoneuvojen mukana maahantuotuja varaosia ja tavanomaisia lisälaitteita ja varusteita; c) ’kaupallisella käytöllä’ käyttöä henkilöiden kuljetukseen korvausta, maksua tai muuta aineellista etuutta vastaan, ja tavaroiden teolliseen tai kaupalliseen kuljetukseen korvausta vastaan tai ilman; d) ’väliaikaisen tuonnin asiakirjalla’ tulliasiakirjaa, jolla ajoneuvo voidaan tunnistaa, ja joka osoittaa, että tuontitulleista ja -veroista on annettu vakuus tai niiden määrä on talletettu; e) ’yrityksillä’ kaupallisia tai teollisuusyrityksiä niiden oikeudellisesta muodosta riippumatta, mukaan lukien kaupallista tai teollista toimintaa harjoittavat luonnolliset henkilöt; f) ’henkilöillä’ sekä luonnollisia että oikeushenkilöitä; g) ’antavalla yhdistyksellä’ yhdistystä, jolla on oikeus antaa väliaikaisen tuonnin asiakirjoja; h) ’takaavalla yhdistyksellä’ sopimuspuolen tulliviranomaisten hyväksymää yhdistystä, joka toimii väliaikaisen tuonnin asiakirjoja käyttävien henkilöiden takaajana; i) ’kansainvälisellä järjestöllä’ järjestöä, johon väliaikaisen tuonnin asiakirjoja antamaan ja takaamaan valtuutetut kansalliset yhdistykset ovat liittyneet; j) ’sopimuspuolella’ tämän yleissopimuksen osapuolena olevaa valtiota tai alueellista taloudellisen yhdentymisen järjestöä; k) ’alueellisella taloudellisen yhdentymisen järjestöllä’ tämän yleissopimuksen 33 artiklan 1 kohdassa tarkoitettujen maiden perustamaa ja niistä koostuvaa järjestöä, joka on toimivaltainen hyväksymään oman lainsäädäntönsä, joka on sen jäsenvaltioita velvoittava tämän yleissopimuksen piiriin kuuluvissa asioissa ja päättämään sisäisten menettelyjensä mukaisesti tähän yleissopimukseen liittymisestä. II LUKU Väliaikainen maahantuonti tuontitulleista ja -veroista vapautettuna ilman tuontikieltoja tai -rajoituksia 2 artikla 1 Jokainen sopimuspuoli antaa luvan tuoda maahan, väliaikaisesti tuontitulleista ja -veroista vapautettuina ja tuontikieltoja tai -rajoituksia soveltamatta, ajoneuvoja, jotka on rekisteröity toisen sopimuspuolen alueella ja jotka mainitulta alueelta toimintaansa harjoittavat yritykset tuovat maahan ja käyttävät kansainvälisessä tieliikenteessä tapahtuvaan kaupalliseen käyttöön, jos ne jälleenviedään ja noudatetaan muita tässä yleissopimuksessa määrättyjä edellytyksiä. 2 Sopimuspuolet voivat tässä yleissopimuksessa vahvistetuin edellytyksin määrätä, että mainittujen ajoneuvojen mukana on väliaikaisen tuonnin asiakirja, joka takaa tuontitullien ja -verojen tai niitä vastaavan summan,jollei 27 artiklan 4 kohdan erityismääräyksistä muuta johdu, maksamisen siinä tapauksessa, ettei kyseisessä asiakirjassa tarkoitettua ajoneuvoa jälleenviedä asetetussa määräajassa. 3 Ajoneuvoille, jotka tuodaan maahantuonnin jälkeen vuokrattaviksi, ei myönnetä tämän yleissopimuksen mukaisia etuja. 3 artikla 1 Kuljettajalla ja muilla henkilökunnan jäsenillä on oikeus tuoda väliaikaisesti maahan tulliviranomaisten vahvistamin edellytyksin tuontimaassa oleskelun keston huomioon ottaen kohtuullinen määrä henkilökohtaisia tarvikkeita. 2 Matkan aikana tarvittaville elintarvikkeille ja henkilökohtaiseen kulutukseen tarkoitetuille pienille tupakka-, sikari- ja savukemäärille myönnetään vapautus tuontitulleista ja -veroista. 4 artikla Väliaikaisesti maahantuotujen ajoneuvojen tavanomaisissa säiliöissä oleva polttoaine saadaan tuoda maahan tuontitulleista ja -veroista vapautettuna ja tuontikieltoja tai -rajoituksia soveltamatta. Jokainen sopimuspuoli voi kuitenkin vahvistaa enimmäismäärän polttoaineelle, joka voidaan näin tuoda maahan väliaikaisesti tuodun ajoneuvon säiliössä. 5 artikla 1 Aikaisemmin jo väliaikaisesti tuodun määrätyn ajoneuvon korjaamiseksi tarvittavat varaosat saadaan tuoda väliaikaisesti maahan tuontitulleista ja -veroista vapautettuina ja tuontikieltoja ja -rajoituksia soveltamatta. Sopimuspuolet voivat vaatia, että mainittujen osien mukana on väliaikaisen tuonnin asiakirja. 2 Vaihdetut osat, joita ei jälleenviedä, ovat tuontitullien ja -verojen alaisia, jollei niitä asianomaisen maan lainsäädännön mukaisesti luovuteta kuluitta valtiolle tai hävitetä virallisessa valvonnassa asianomaisten henkilöiden kustannuksella. 6 artikla Väliaikaisen tuonnin ja kansainvälisen liikenteen asiakirjalomakkeet, jotka vastaavat ulkomaiset yhdistykset, kansainväliset järjestöt tai sopimuspuolten tulliviranomaiset lähettävät kyseisiä asiakirjoja antamaan valtuutetuille yhdistyksille, saadaan tuoda maahan tuontitulleista ja -veroista vapautettuina ja tuontikieltoja tai -rajoituksia soveltamatta. III LUKU Väliaikaisen tuonnin asiakirjojen antaminen 7 artikla 1 Jokainen sopimuspuoli voi määräämäänsä vakuutta vastaan ja määräämillään edellytyksillä valtuuttaa yhdistykset, erityisesti kansainväliseen järjestöön liittyneet yhdistykset, antamaan tässä yleissopimuksessa määrättyjä väliaikaisen tuonnin asiakirjoja joko suoraan tai vastaavien yhdistysten välityksellä. 2 Väliaikaisen tuonnin asiakirjat voivat olla voimassa vain yhdessä maassa tai vain yhdellä tullialueella taikka useammissa maissa tai useammilla tullialueilla. 3 Mainittujen asiakirjojen voimassaoloaika on enintään yksi vuosi niiden antamispäivästä. 8 artikla 1 Kaikkien sopimuspuolten tai useiden sopimuspuolten alueella voimassaolevia väliaikaisen tuonnin asiakirjoja nimitetään tulliselvityscarnet'eiksi, ja niiden on oltava tämän yleissopimuksen liitteessä 1 olevan mallin mukaiset. 2 Jos tulliselvityscarnet ei ole voimassa yhdellä tai useammalla alueella, asiakirjan antavan yhdistyksen on mainittava siitä carnet'n kansilehdellä ja tulolehdillä. 3 Yksinomaan yhden sopimuspuolen alueella voimassa olevat väliaikaisen tuonnin asiakirjat voivat olla tämän yleissopimuksen liitteessä 2 olevan mallin mukaiset. Sopimuspuolet voivat käyttää myös muita asiakirjoja omien lakiensa ja määräystensä mukaisesti. 4 Jokainen sopimuspuoli vahvistaa muiden väliaikaisen tuonnin asiakirjojen kuin hyväksyttyjen yhdistysten 7 artiklan mukaisesti antamien asiakirjojen voimassaoloajan omien lakiensa ja määräystensä mukaisesti. 5 Jokainen sopimuspuoli lähettää muille sopimuspuolille niiden pyynnöstä omalla alueellaan voimassa olevien muiden kuin tämän yleissopimuksen liitteissä olevien väliaikaisen tuonnin asiakirjojen mallit. IV LUKU Väliaikaisen tuonnin asiakirjoihin tehtävät merkinnät 9 artikla Hyväksyttyjen yhdistysten antamat väliaikaisen tuonnin asiakirjat laaditaan niiden yritysten nimiin, jotka käyttävät ajoneuvoja ja tuovat ne väliaikaisesti maahan. 10 artikla 1 Väliaikaisen tuonnin asiakirjoissa ilmoitettava paino on ajoneuvon omapaino. Se on ilmaistava metrijärjestelmän mukaisina yksikköinä. Jos kyseiset asiakirjat ovat voimassa yhdessä ainoassa maassa, mainitun maan tulliviranomaiset voivat määrätä, että on käytettävä muuta järjestelmää. 2 Yhdessä ainoassa maassa voimassa olevissa väliaikaisen tuonnin asiakirjoissa ilmoitettava arvo on ilmaistava mainitun maan rahana. Tulliselvityscarnet'ssa ilmoitettava arvo on ilmaistava sen maan rahana, jossa carnet on annettu. 3 Ajoneuvojen tavanomaisiin varusteisiin kuuluvia tarvikkeita ja työkaluja ei tarvitse erikseen ilmoittaa väliaikaisen tuonnin asiakirjoissa. 4 Tulliviranomaisten niin vaatiessa varaosat (kuten pyörät, ulko- ja sisärenkaat) sekä tarvikkeet, joita ei pidetä ajoneuvon tavanomaisiin varusteisiin kuuluvina (kuten radiot ja tavaratelineet) on ilmoitettava väliaikaisen tuonnin asiakirjoissa tarvittavin merkinnöin (kuten paino ja arvo) ja esitettävä matkan kohteena olevasta maasta poistuttaessa. 5 Perävaunuille laaditaan erillinen tuontiasiakirja. 11 artikla Mainitun yhdistyksen tai takaavan yhdistyksen on asianmukaisesti hyväksyttävä antavan yhdistyksen väliaikaisen tuonnin asiakirjoihin tekemien merkintöjen muutokset. Mitään muutosta ei saa tehdä sen jälkeen, kun tuontimaan tulliviranomaiset ovat ottaneet mainitut asiakirjat käsiteltävikseen ilman mainittujen viranomaisten suostumusta. V LUKU Väliaikaisen maahantuonnin edellytykset 12 artikla Väliaikaisen tuonnin asiakirjojen haltijoiden asianmukaisesti valtuuttamat henkilöt voivat kuljettaa ajoneuvoja, joiden mukana seuraa tällainen asiakirja, sanotun kuitenkaan rajoittamatta niiden kansallisen lainsäädännön määräysten soveltamista, joiden nojalla tulliviranomaiset voivat kieltää väliaikaisen tuontimaan tulli- tai verolakien tai -asetusten vakavaan rikkomiseen syyllistyneitä henkilöitä kuljettamasta ajoneuvoja, joiden mukana seuraa väliaikaisen tuonnin asiakirja. Sopimuspuolten tulliviranomaisilla on oikeus vaatia todisteita siitä, että mainituilla henkilöillä on asiakirjojen haltijoiden asianmukainen lupa, ja, jos tulliviranomaiset eivät pidä esitettyjä todisteita riittävinä, ne voivat estää ajoneuvojen käyttämisen maassaan kyseisillä asiakirjoilla. 13 artikla 1 Väliaikaisen tuonnin asiakirjassa mainittu ajoneuvo on jälleenvietävä samassa kunnossa, tavanomainen kuluminen huomioon ottaen, mainitun asiakirjan voimassaoloaikana. 2 Todisteena jälleenviennistä on ajoneuvojen väliaikaisen tuontimaan tulliviranomaisten väliaikaisen tuonnin asiakirjaan asianmukaisessa järjestyksessä tekemä menomerkintä. 3 Jokaisella sopimuspuolella on mahdollisuus evätä tai peruuttaa oikeus väliaikaiseen maahantuontiin tuontitulleista ja -veroista vapautettuna ja tuontikieltoja tai -rajoituksia soveltamatta ajoneuvoilta, jotka, vaikkapa vain satunnaisesti, ottavat kuljetettaviksi matkustajia tai tavaroita ajoneuvon tuontimaan rajojen sisäpuolella ja jättävät tai purkavat ne toiseen paikkaan samojen rajojen sisäpuolella. 4 Vuokrattua ajoneuvoa, joka on tuotu väliaikaisesti maahan tämän yleissopimuksen määräysten mukaisesti, ei saa väliaikaisen tuonnin maassa jälleenvuokrata muulle henkilölle kuin alkuperäiselle vuokraajalle, ja sopimuspuolten tulliviranomaisilla on oikeus vaatia, että mainittu ajoneuvo jälleenviedään sen jälkeen, kun kuljetustoiminnot, joita varten se on väliaikaisesti tuotu, ovat päättyneet. 14 artikla 1 Sen estämättä, mitä 13 artiklassa määrätään jälleenvientivelvoitteesta, asianmukaisesti toteen näytetyssä onnettomuudessa vakavasti vahingoittuneiden ajoneuvojen jälleenvientiä ei vaadita, jos, sen mukaan mitä tulliviranomaiset vaativat: a) niistä kannetaan säädetyt tuontitullit ja -verot tai b) ne luovutetaan kuluitta valtiolle väliaikaisessa tuontimaassa, jolloin väliaikaisen tuonnin asiakirjan haltijalta ei kanneta tuontitulleja ja -veroja tai c) ne hävitetään virallisessa valvonnassa asianomaisten henkilöiden kustannuksella, jolloin hävittämisessä saaduista jätteistä ja talteen otetuista osista kannetaan säädetyt tuontitullit ja -verot. 2 Jos väliaikaisesti maahantuotua ajoneuvoa ei voida jälleenviedä muun kuin yksityisten henkilöiden pyynnöstä suoritetun takavarikon seurauksena, väliaikaisen tuonnin asiakirjan voimassaoloaikana tapahtuvaa jälleenvientiä koskeva velvoite keskeytyy takavarikon ajaksi. 3 Tulliviranomaisten on mahdollisuuksiensa mukaan ilmoitettava takaavalle yhdistykselle ajoneuvojen, joiden mukana seuraa kyseisen yhdistyksen takaama väliaikaisen tuonnin asiakirja, takavarikoista, joita ne ovat suorittaneet tai jotka on suoritettu niiden aloitteesta, sekä toimenpiteistä, joita ne aikovat toteuttaa. 4 Jos ajoneuvo tai asiakirjassa mainittu esine katoaa tai varastetaan takavarikon aikana, ja jos mainittua takavarikkoa ei ole suoritettu yksityisten henkilöiden pyynnöstä, tuontitulleja ja -veroja ei voida vaatia väliaikaisen tuonnin asiakirjan haltijalta, jonka on esitettävä tulliviranomaisille todistus takavarikosta. 15 artikla Henkilöillä, joille väliaikaisen tuonnin etu on myönnetty, on oikeus tuoda maahan väliaikaisen tuonnin asiakirjassa mainitut ajoneuvot asiakirjan voimassaoloaikana niin monta kertaa kuin on tarpeen, jos, tulliviranomaisten niin vaatiessa, asianomaiset tullivirkailijat tekevät jokaisesta rajanylityksestä (tulosta ja menosta) merkinnän. Voidaan kuitenkin antaa asiakirjoja, jotka ovat voimassa vain yhtä matkaa varten. 16 artikla Jos käytetään väliaikaisen tuonnin asiakirjaa, jossa ei ole irrotettavia lehtiä jokaista rajanylitystä varten, ensimmäisen tulon ja viimeisen menon välillä tullivirkailijoiden tekemät merkinnät ovat väliaikaisia. Jos viimeinen merkintä on väliaikainen menomerkintä, mainittua merkintää voidaan tästä huolimatta pitää todisteena väliaikaisesti maahantuotujen ajoneuvon tai varaosien jälleenviennistä. 17 artikla Jos käytetään väliaikaisen tuonnin asiakirjaa, jossa on irrotettava lehti jokaista rajanylitystä varten, jokainen tulomerkintä tarkoittaa, että asiakirja on ollut tullin käsiteltävänä ja jokainen sen jälkeinen menomerkintä muodostaa sen lopullisen vapauttamisen, jollei 18 artiklan määräyksistä muuta johdu. 18 artikla Jos jonkin maan tulliviranomaiset ovat vapauttaneet väliaikaisen tuonnin asiakirjan lopullisesti ja ilman varaumia, ne eivät voi enää vaatia takaavaa yhdistystä maksamaan tuontitulleja ja -veroja, jollei vapautustodistusta ole saatu väärinkäytön tai vilpillisen menettelyn avulla. 19 artikla Tullitoimipaikoissa tai -asemilla tämän yleissopimuksen edellytysten mukaisesti käytettyihin väliaikaisen tuonnin asiakirjoihin mainittujen tullitoimipaikkojen tai _) asemien aukioloaikana tehdyistä merkinnöistä ei kanneta maksua. VI LUKU Väliaikaisen tuonnin asiakirjojen voimassaoloajan pidentäminen ja niiden uusiminen 20 artikla Väliaikaisesti tuotuja ajoneuvoja pidetään vahvistetussa määräajassa jälleenvietyinä, jos ne esitetään tulliviranomaisille jälleenvientiä varten 14 päivän kuluessa mainittujen ajoneuvojen väliaikaisen maahantuonnin määräajan päättymisestä, ja jos viivästymisestä annetaan tyydyttävä selitys. 21 artikla Tulliselvityscarnet'n osalta jokainen sopimuspuoli tunnustaa päteviksi muun osapuolen tämän yleissopimuksen liitteessä 3 vahvistetun menettelyn mukaisesti myöntämän voimassaoloajan pidennyksen. 22 artikla 1 Väliaikaisen tuonnin asiakirjojen pidentämistä koskevat pyynnöt on esitettävä toimivaltaisille tulliviranomaisille ennen niiden voimassaoloajan päättymistä, jollei ylivoimainen este tee sitä mahdottomaksi. Jos väliaikaisen tuonnin asiakirja on hyväksytyn yhdistyksen antama, sen takaavan yhdistyksen on esitettävä pidentämistä koskeva pyyntö. 2 Väliaikaisesti maahantuotujen ajoneuvojen tai varaosien jälleenvientiin tarvittava määräajan pidennys myönnetään, jos asianomaiset henkilöt voivat näyttää tulliviranomaisia tyydyttävällä tavalla toteen, että ylivoimainen este estää heitä jälleenviemästä mainittuja ajoneuvoja tai mainittuja varaosia asetetussa määräajassa. 3 Väliaikaisen tuonnin asiakirjojen voimassaoloaikaa voidaan pidentää vain yhden kerran enintään yhdeksi vuodeksi. Mainitun ajan jälkeen on annettava ja käsiteltävä uusi, edellisen korvaava asiakirja. 23 artikla Jokainen sopimuspuoli antaa luvan, tarpeellisina pitämiään valvontatoimenpiteitä soveltaen, uudistaa hyväksyttyjen yhdistysten antamat alueelleen väliaikaisesti tuotuja ajoneuvoja tai varaosia koskevat väliaikaisen tuonnin asiakirjat, lukuun ottamatta tapauksia, joissa väliaikaisen tuonnin edellytyksiä ei enää ole olemassa. Takaava yhdistys esittää uudistamista koskevan pyynnön. VII LUKU Väliaikaisen tuonnin asiakirjojen selvittäminen 24 artikla 1 Jos väliaikaisen tuonnin asiakirjoja ei ole vapautettu asianmukaisessa järjestyksessä, tuontimaan tulliviranomaiset hyväksyvät (ennen asiakirjojen voimassaoloajan päättymistä tai sen jälkeen) todisteeksi ajoneuvon tai varaosien jälleenviennistä tämän yleissopimuksen liitteessä 4 olevan mallin mukaisen todistuksen, jonka antaa viranomainen (konsuli, tulli, poliisi, pormestari, oikeudenpalvelija, jne.) ja jossa todistetaan, että edellä mainitut ajoneuvo tai varaosat on esitetty mainitulle viranomaiselle ja että ne ovat tuontimaan ulkopuolella. Mainitun todistuksen sijasta ne hyväksyvät kaikki muut todisteet siitä, että ajoneuvo tai varaosat ovat väliaikaisen tuontimaan ulkopuolella. Jos kyseessä ei ole tulliselvityscarnet, ja jos asiakirja on vielä voimassa, mainittu asiakirja on esitettävä samanaikaisesti edellä tarkoitettujen todisteiden kanssa. Jos kyseessä on carnet, tulliviranomaiset hyväksyvät todisteeksi ajoneuvon tai varaosien jälleenviennistä niiden maiden tulliviranomaisten rajanylitysmerkinnät, joissa on myöhemmin käyty. 2 Jos väliaikaisen tuonnin asiakirja, jota ei ole vapautettu asianmukaisessa järjestyksessä mutta joka koskee jälleenvietyjä ajoneuvoa tai varaosia, tuhoutuu, katoaa tai varastetaan, tuontimaan tulliviranomaiset hyväksyvät todisteeksi jälleenviennistä tämän yleissopimuksen liitteessä 4 olevan mallin mukaisen todistuksen, jonka antaa viranomainen (konsuli, tulli, poliisi, pormestari, oikeudenpalvelija, jne.) ja jossa todistetaan, että edellä mainitut ajoneuvo tai varaosat on esitetty mainitulle viranomaiselle ja että ne olivat tuontimaan ulkopuolella asiakirjan viimeisen voimassaolopäivän jälkeen. Mainitun todistuksen sijasta ne hyväksyvät kaikki muut todisteet siitä, että ajoneuvo tai varaosat ovat väliaikaisen tuontimaan ulkopuolella. 3 Jos jonkin sopimuspuolen alueella olevia ajoneuvoa tai varaosia koskeva tulliselvityscarnet tuhoutuu, katoaa tai varastetaan, mainitun osapuolen tulliviranomaiset ottavat asianomaisen yhdistyksen pyynnöstä käsiteltäväkseen korvaavan asiakirjan, jonka voimassaoloaika päättyy korvatun carnet'n voimassaoloajan päättymispäivänä. Mainittu käsiteltäväksi ottaminen mitätöi tuhoutuneen, kadonneen tai varastetun carnet'n aiemmin suoritetun käsiteltäväksi ottamisen. Jos carnet'ta käytetään väärin sen jälkeen, kun tulliviranomaiset ja antava yhdistys ovat sen mitätöineet, viimeksi mainittua ei voida pitää vastuullisena maksettavista tuontitulleista ja -veroista. Jos ajoneuvon tai varaosien jälleenvientiä varten annetaan korvaavan asiakirjan sijasta vientilisenssi tai vastaava asiakirja, mainittuun lisenssiin tai asiakirjaan tehty menomerkintä hyväksytään todisteeksi jälleenviennistä. 4 Jos ajoneuvo varastetaan sen jälkeen, kun se on jälleenviety tuontimaasta ilman, että meno on asianmukaisessa järjestyksessä todettu väliaikaisen tuonnin asiakirjassa eikä asiakirjassa ole tulliviranomaisten tekemiä tulomerkintöjä niissä maissa, joissa on käyty sen jälkeen, mainittu asiakirja voidaan siitä huolimatta selvittää, jos takaava yhdistys esittää sen ja toimittaa tyydyttävät todisteet varkaudesta. Tulliviranomaiset voivat vaatia asiakirjan luovuttamista, jollei sen voimassaoloaika ole päättynyt. 25 artikla Tulliviranomaiset pidättävät oikeuden kantaa selvitysmaksu 24 artiklassa tarkoitetuissa tapauksissa. 25 a artikla Toimivaltaiset tulliviranomaiset eivät vaadi tuontitullien ja -verojen maksamista, jos niitä tyydyttävällä tavalla todistetaan, ettei ajoneuvoa, jonka mukana on ollut väliaikaisen tuonnin asiakirja, enää voida viedä maasta, koska se on tuhoutunut tai peruuttamattomasti kadonnut ylivoimaisen tapahtuman, erityisesti sotatoimien, mellakoiden tai luonnononnettomuuksien vuoksi. 26 artikla Tulliviranomaisilla ei ole oikeutta vaatia takaavaa yhdistystä maksamaan tuontitulleja ja -veroja väliaikaisesti tuoduista ajoneuvosta tai varaosista, jos väliaikaisen tuonnin asiakirjan vapauttamatta jättämisestä ei ole ilmoitettu mainitulle yhdistykselle vuoden kuluessa mainitun asiakirjan voimassaoloajan päättymispäivästä. Tulliviranomaiset toimittavat takaaville yhdistyksille tiedot tuontitullien ja -verojen määrästä vuoden kuluessa siitä, kun vapauttamatta jättämisestä on ilmoitettu. Takaavan yhdistyksen mainittuja summia koskeva vastuu päättyy, jollei mainittuja tietoja toimiteta mainitussa vuoden määräajassa. 27 artikla 1 Takaavat yhdistykset voivat vuoden kuluessa siitä, kun väliaikaisen tuonnin asiakirjojen vapauttamatta jättämisestä on ilmoitettu, esittää todisteen kyseisten ajoneuvojen tai varaosien tämän yleissopimuksen edellytysten mukaisesta jälleenviennistä. Mainittu jakso tulee kuitenkin voimaan vasta väliaikaisen tuonnin asiakirjojen voimassaoloajan päättymispäivästä. Jos tulliviranomaiset kiistävät esitetyn todisteen pätevyyden, niiden on ilmoitettava siitä takaajalle vuoden kuluessa. 2 Jos mainittua todistetta ei esitetä sallitussa määräajassa, takaavan yhdistyksen on talletettava tai väliaikaisesti maksettava kannettavat tuontitullit ja -verot enintään kolmen kuukauden kuluessa. Mainittu talletus tai maksu tulee lopulliseksi vuoden kuluttua talletuksen tai väliaikaisen maksun päivästä. Takaava yhdistys voi vielä viimeksi mainitun määräajan kuluessa käyttää hyväkseen edellisessä kohdassa määrättyjä helpotuksia talletettujen tai maksettujen summien takaisin saamiseksi. 3 Niissä maissa, joiden lainsäädännössä ei ole määräyksiä tuontitullien ja -verojen talletuksen tai väliaikaisen maksun menettelystä, edellisen kohdan mukaista kantoa pidetään lopullisena, kuitenkin siten, että kannetut summat voidaan palauttaa, jos tässä artiklassa määrätyt edellytykset täyttyvät. 4 Jos väliaikaisen tuonnin asiakirjaa ei vapauteta, takaavaa yhdistystä voidaan vaatia maksamaan enintään summa, joka vastaa ajoneuvoon tai varaosiin, joita ei ole jälleenviety, sovellettavien tuontitullien ja -verojen määrää, johon on mahdollisesti lisätty viivästyskorko. 28 artikla Jos kyseessä on petos, rikkomus tai väärinkäyttö, sopimuspuolilla on oikeus, tämän yleissopimuksen määräysten estämättä, ryhtyä oikeudellisiin toimenpiteisiin väliaikaisen tuonnin asiakirjojen haltijoita ja mainittuja asiakirjoja käyttäneitä henkilöitä vastaan tuontitullien ja -verojen perimiseksi ja mahdollisten rangaistusten määräämiseksi. Tässä tapauksessa takaavien yhdistysten on annettava apua tulliviranomaisille. VIII LUKU Erinäisiä määräyksiä 29 artikla Sopimuspuolet pyrkivät olemaan ottamatta käyttöön tullimuodollisuuksia, jotka saattaisivat haitata kansainvälisen kaupallisen tieliikenteen kehitystä. 30 artikla Tullimuodollisuuksien nopeuttamiseksi toisiinsa rajoittuvat sopimuspuolet pyrkivät yhdistämään tullitoimitilansa ja yhtenäistämään toisiaan vastaavien tullitoimipaikkojen ja -asemien aukioloajat. 31 artikla Kaikki tämän yleissopimuksen määräysten rikkomukset, kaikki vaihtaminen, väärä ilmoittaminen tai toimenpide, jonka vaikutuksesta henkilö tai tavara aiheettomasti hyötyy tässä yleissopimuksessa määrätystä tuontimenettelystä, saattaa syyllisen siinä maassa, jossa rikkomus on tapahtunut, mainitun maan lainsäädännössä määrättyjen rangaistusseuraamusten alaiseksi. 32 artikla Tämän yleissopimuksen määräykset eivät estä tulli- tai talousliiton muodostavia sopimuspuolia määräämästä erityisiä sääntöjä, joita sovelletaan yrityksiin, joiden liiketoimipaikka on mainittuun liittoon kuuluvissa maissa. 32 a artikla Tämä yleissopimus ei estä soveltamasta suurempia helpotuksia, joita sopimuspuolet myöntävät tai tahtoisivat myöntää joko yksipuolisin määräyksin tai kahden- tai monenvälisten sopimusten nojalla, elleivät näin myönnetyt helpotukset haittaa tämän yleissopimuksen määräysten soveltamista. Suositellaan, etteivät sopimuspuolet vaatisi väliaikaisen tuonnin asiakirjoja eikä vakuuksia. IX LUKU Loppumääräykset 33 artikla 1 Euroopan talouskomission jäsenmaat ja maat, jotka voivat osallistua komission toimintaan neuvoa-antavassa ominaisuudessa mainitun komission johtosäännön 8 kohdan mukaisesti, voivat tulla tämän yleissopimuksen sopimuspuoliksi: a) allekirjoittamalla sen; b) ratifioimalla sen allekirjoitettuaan sen ensin ratifiointivaraumin; c) liittymällä siihen. 2 Maat, jotka voivat osallistua Euroopan talouskomission tiettyyn toimintaan mainitun komission johtosäännön 11 kohdan nojalla, voivat tulla tämän yleissopimuksen osapuoliksi liittymällä siihen sen voimaantulon jälkeen. 2 a. Kaikki alueelliset taloudellisen yhdentymisen järjestöt voivat tulla tämän yleissopimuksen osapuoliksi tämän artiklan 1 kohdan määräysten mukaisesti. Tällainen järjestö, joka on liittynyt tähän yleissopimukseen, ilmoittaa Yhdistyneiden Kansakuntien pääsihteerille toimivallastaan tämän yleissopimuksen piiriin kuuluvissa asioissa sekä kaikista myöhemmistä mainitun toimivallan muutoksista. Järjestö ja sen jäsenvaltiot voivat, tästä yleissopimuksesta johtuvista velvoitteista poikkeamatta, päättää keskinäisestä vastuustaan tämän yleissopimuksen velvoitteiden täyttämisessä. 3 Yleissopimus on avoinna allekirjoittamista varten 31 päivään elokuuta saakka, mainittu päivä mukaan luettuna. Mainitun päivän jälkeen se on avoinna liittymistä varten. 4 Ratifiointi tai liittyminen tapahtuu tallettamalla asiakirja Yhdistyneiden Kansakuntien pääsihteerin huostaan. 34 artikla 1 Tämä yleissopimus tulee voimaan yhdeksäntenäkymmenentenä päivänä sen jälkeen, kun viisi 33 artiklan 1 kohdassa mainittua maata ovat allekirjoittaneet sen ilman ratifiointivarausta tai ovat tallettaneet ratifiointi- tai liittymiskirjansa. 2 Yleissopimus tulee voimaan jokaisen maan tai alueellisen taloudellisen yhdentymisen järjestön osalta, joka ratifioi sen tai liittyy siihen sen jälkeen, kun viisi maata ovat allekirjoittaneet sen ilman ratifiointivarausta tai ovat tallettaneet ratifioimis- tai liittymiskirjansa, yhdeksäntenäkymmenentenä päivänä sen jälkeen, kun mainittu maa tai alueellinen taloudellisen yhdentymisen järjestö on tallettanut ratifioimis- tai liittymiskirjansa. 35 artikla 1 Jokaisella sopimuspuolella on oikeus irtisanoa tämä yleissopimus ilmoittamalla siitä Yhdistyneiden Kansakuntien pääsihteerille. 2 Irtisanominen tulee voimaan 15 kuukauden kuluttua siitä päivästä, jona Yhdistyneiden Kansakuntien järjestön pääsihteeri vastaanotti sitä koskevan ilmoituksen. 3 Irtisanominen ei vaikuta niiden väliaikaisen tuonnin asiakirjojen voimassaoloon, jotka on annettu ennen sitä päivää, jona irtisanominen tulee voimaan, ja yhdistysten takaus pysyy voimassa. Tämän yleissopimuksen 21 artiklassa määrätyin edellytyksin myönnetyt pidennykset pysyvät samoin voimassa. 36 artikla Tämä yleissopimus lakkaa olemasta voimassa, jos sopimuspuolten lukumäärä kahdentoista peräkkäisen kuukauden aikana sen voimaantulon jälkeen on pienempi kuin viisi. 37 artikla 1 Jokainen maa voi allekirjoittaessaan tämän yleissopimuksen ilman ratifiointivarausta tai tallettaessaan ratifioimis- tai liittymiskirjansa tai milloin tahansa myöhemmin ilmoittaa Yhdistyneiden Kansakuntien pääsihteerille, että tätä yleissopimusta sovelletaan kaikilla tai joillakin niistä alueista, joita se edustaa kansainvälisellä tasolla. Yleissopimuksen soveltaminen ilmoituksessa mainitulla alueella tai mainituilla alueilla alkaa 90 päivän kuluttua siitä, kun pääsihteeri vastaanotti mainitun ilmoituksen tai, jos yleissopimus ei vielä ole tullut voimaan mainittuna päivänä, sen voimaantulosta. 2 Maa, joka on tehnyt edellisen kohdan mukaisen ilmoituksen tämän yleissopimuksen soveltamisesta alueella, jota se edustaa kansainvälisellä tasolla, voi irtisanoa yleissopimuksen 35 artiklan mukaisesti erikseen tämän alueen osalta. 38 artikla 1 Tämän yleissopimuksen tulkintaa tai soveltamista koskeva kahden tai useamman sopimuspuolen välinen erimielisyys ratkaistaan, mikäli mahdollista, riidan osapuolten välisillä neuvotteluilla. 2 Erimielisyys, jota ei ole ratkaistu neuvotteluilla, alistetaan välimiesmenettelyyn, jos jokin riidan osapuolena oleva sopimuspuoli sitä pyytää, ja lähetetään riidan osapuolten yhteisellä sopimuksella valitseman yhden tai useamman välimiehen käsiteltäväksi. Jos riidan osapuolet eivät pääse välimiehen tai välimiesten valinnasta yhteisymmärrykseen kolmen kuukauden kuluessa välimiesmenettelypyynnöstä, jokin mainituista osapuolista voi pyytää Yhdistyneiden Kansakuntien pääsihteeriä määräämään yhden ainoan välimiehen, jonka ratkaistavaksi erimielisyys saatetaan. 3 Edellisen kohdan mukaisesti määrätyn välimiehen tai määrättyjen välimiesten päätös on asianomaisia sopimuspuolia velvoittava. 39 artikla 1 Jokainen sopimuspuoli voi allekirjoittaessaan tai ratifioidessaan tämän yleissopimuksen tai siihen liittyessään ilmoittaa, ettei se katso yleissopimuksen 38 artiklan sitovan itseään. Mainittu 38 artikla ei sido muita sopimuspuolia suhteessa tällaisen varauksen tehneeseen sopimuspuoleen. 2 Edellä 1 kohdan mukaisen varauksen tehnyt sopimuspuoli voi milloin tahansa poistaa mainitun varauksen ilmoittamalla siitä Yhdistyneiden Kansakuntien pääsihteerille. 3 Tähän yleissopimukseen ei voi tehdä mitään muita varauksia. 40 artikla 1 Tämän yleissopimuksen oltua voimassa kolme vuotta, jokainen sopimuspuoli voi Yhdistyneiden Kansakuntien pääsihteerille osoittamallaan ilmoituksella pyytää konferenssin koolle kutsumista tämän yleissopimuksen tarkistamista varten. Pääsihteeri antaa mainitusta pyynnöstä tiedon kaikille sopimuspuolille ja kutsuu koolle tarkistamiskonferenssin, jos vähintään kolmannes sopimuspuolista ilmoittaa hänelle neljän kuukauden kuluessa mainitun tiedonannon päivästä hyväksyvänsä mainitun pyynnön. 2 Jos konferenssi kutsutaan koolle edellisen kohdan mukaisesti, pääsihteeri ilmoittaa siitä kaikille sopimuspuolille ja kehottaa niitä tekemään kolmen kuukauden kuluessa ehdotukset, joita ne toivoisivat konferenssissa käsiteltävän. Pääsihteeri toimittaa kaikille sopimuspuolille tiedoksi konferenssin väliaikaisen esityslistan sekä mainittujen ehdotusten tekstin vähintään kolme kuukautta ennen konferenssin alkamispäivää. 3 Pääsihteeri kutsuu tämän artiklan mukaisesti koolle kutsuttuun konferenssiin kaikki 33 artiklan 1 kohdassa tarkoitetut maat sekä 33 artiklan 2 ja 2 a kohdassa tarkoitetut sopimuspuolet. 41 artikla 1 Jokainen sopimuspuoli voi ehdottaa yhtä tai useampaa muutosta tähän yleissopimukseen. Muutosehdotuksen teksti toimitetaan Yhdistyneiden Kansakuntien pääsihteerille, joka lähettää sen kaikille sopimuspuolille ja saattaa sen muiden 33 artiklan 1 kohdassa tarkoitettujen maiden tietoon. 2 Edellisen kohdan mukaisesti lähetettyä muutosehdotusta pidetään hyväksyttynä, jollei jokin sopimuspuoli esitä sitä koskevaa vastalausetta kuuden kuukauden kuluessa siitä päivästä, jona pääsihteeri on lähettänyt muutosehdotuksen. Tämän yleissopimuksen osapuolina olevat alueelliset taloudellisen yhdentymisen järjestöt käyttävät oikeuttaan esittää vastalauseita niiden toimivaltaan kuuluvissa kysymyksissä. Tässä tapauksessa tämän yleissopimuksen osapuolina olevat mainittujen järjestöjen jäsenvaltiot eivät saa yksilöllisesti käyttää tätä oikeutta. 3 Pääsihteeri ilmoittaa sopimuspuolille mahdollisimman pian, onko muutosehdotusta koskevaa vastalausetta tehty. Jos vastalause on tehty, muutosta ei pidetä hyväksyttynä eikä sillä ole vaikutusta. Jollei vastalausetta ole esitetty, muutos tulee voimaan kaikkien sopimuspuolten osalta kolmen kuukauden kuluttua edellisessä kohdassa tarkoitetun kuuden kuukauden määräajan päättymisestä. 4 Tämän artiklan 1, 2 ja 3 kohdassa määrätystä muutosmenettelystä riippumatta voidaan tämän yleissopimuksen liitteitä muuttaa kaikkien sopimuspuolten toimivaltaisten hallintoelinten välisellä sopimuksella. Pääsihteeri vahvistaa näiden muutosten mukaisten uusien tekstien voimaantulopäivän. 42 artikla Yhdistyneiden Kansakuntien pääsihteeri ilmoittaa 33 artiklan 1 kohdassa tarkoitetuille maille sekä 33 artiklan 2 ja 2 a kohdassa tarkoitetuille sopimuspuolille, 40 ja 41 artiklassa määrättyjen ilmoitusten lisäksi: a) 33 artiklan mukaisesti suoritetuista allekirjoituksista, ratifioinneista ja liittymisistä; a) a alueellisten taloudellisen yhdentymisen järjestöjen toimivaltaa ja mainitun toimivallan myöhempiä muutoksia koskevista tiedoista 33 artiklan 2 a kohdan mukaisesti; b) tämän yleissopimuksen 34 artiklan mukaisista voimaantulopäivistä; c) irtisanomisista, jotka on tehty 35 artiklan nojalla; d) tämän yleissopimuksen voimassaolon lakkaamisesta 36 artiklan mukaisesti; e) ilmoituksista, jotka on vastaanotettu 37 artiklan mukaisesti; f) ilmoituksista, jotka on vastaanotettu 39 artiklan 1 ja 2 kohdan mukaisesti; g) muutosten voimaantulosta 41 artiklan mukaisesti. 43 artikla Tultuaan tämän yleissopimuksen sopimuspuoleksi maa, joka on matkailua, kaupallisia ajoneuvoja ja tavaroiden kansainvälistä maantiekuljetusta koskevien kansainvälisten tulliyleissopimusluonnosten väliaikaista soveltamista koskevan sopimuksen (Geneve, 16.6.1949) osapuoli, toteuttaa mainitun sopimuksen IV artiklassa määrätyt toimenpiteet sopimuksen irtisanomiseksi kaupallisia ajoneuvoja koskevan kansainvälisen tulliyleissopimusluonnoksen osalta. 44 artikla Tämän yleissopimuksen allekirjoituspöytäkirjalla on sama vaikutus, arvo ja voimassaoloaika kuin itse yleissopimuksella, jonka erottamattomana osana sitä pidetään. 45 artikla Tämän yleissopimuksen alkuperäiskappale talletetaan 31 päivän elokuuta 1956 jälkeen Yhdistyneiden Kansakuntien pääsihteerin huostaan, joka lähettää siitä oikeaksi todistetut jäljennökset kaikille 33 artiklan 1 - 2 a kohdassa tarkoitetuille maille ja sopimuspuolille. Tämän vakuudeksi alla mainitut asianmukaisesti valtuutetut edustajat ovat allekirjoittaneet tämän yleissopimuksen. Tehty Genevessä kahdeksantenatoista päivänä toukokuuta tuhat yhdeksänsataaviisikymmentäkuusi, yhtenä englannin- ja ranskankielisenä kappaleena, jonka molemmat tekstit ovat yhtä todistusvoimaisia. -------------------------------------------------- LIITE Liite 1: Tulliselvityscarnet Liite 2: Triptyykki Liite 3: Tulliselvityscarnet'n voimassaolon pidennys Liite 4: Väliaikaisen tuonnin asiakirjojen, joita ei ole vapautettu tai jotka ovat tuhoutuneet, kadonneet tai varastettu, selvittämistä koskevan todistuksen malli. --------------------------------------------------